stanford-oval/wikipedia huggingface dataset:
מרשל צרפת

| --- | --- |
 הדרגה בצבא הצרפתי כפי שהיא מוצגת בכותפת (ימין) ועל השרוול (שמאל)

דגל הדרגה
 מדינה:  צרפת צרפת
 צבא:  צבא צרפת
 מערכת הדרגות:  דרגות הכוחות המזוינים של צרפת
 היררכיה:  קצינים
 בתוקף:  1185–הווה (כ־839 שנים)
מרשל צרפת (בצרפתית: Maréchal de France) הוא תואר ההצטיינות הצבאי הבכיר ביותר בצרפת. להלכה, מרשל של צרפת אינה דרגה צבאית, אלא תואר הניתן כהוקרה מיוחדת לגנרלים מצטיינים.
מחזיקי התואר מקבלים שרביט בצבע כחול מעוטר בכוכבים (בתקופת המלוכה הבורבונית - פרחי אירוס, ובתקופת הקיסרות הראשונה - עיטים). על השרביט חקוקה הכתובת הלטינית Terror belli, decus pacis: "אימה במלחמה, קישוט בשלום".
היסטוריה

התואר נגזר מהתואר Marescallus Franciae שנוצר בסביבות 1190, והוענק לראשונה לאיש הצבא אלבריק קלמנט על ידי המלך פיליפ השני.
בתקופת המלוכה בצרפת לפני המהפכה ובתקופת הרסטורציה הבורבונית היה תואר המרשל אחד מקבוצת תארים שכונו "הקצינים הבכירים של הכתר", הממונים לכל חייהם על ידי המלך. הוא לא היה התואר הבכיר ביותר: תואר רם מעלה אף יותר ממרשל של צרפת היה "מרשל כללי של צרפת" (התואר המלא נקרא "מרשל כללי של מחנות המלך וחילותיו", maréchal général des camps et armées du roi) אשר הוענק לשישה מצביאים לאורך השנים, חמישה בתקופה שלפני המהפכה ואחד (סו, מרשל מתקופת נפוליאון) בתקופת לואי פיליפ. הנושא בתואר המרשל הכללי זכה בפיקוד על כל כוחות צרפת, שלא כמרשל של צרפת שפיקד לרוב על צבא אחד (לצרפת היו מספר צבאות).
בתקופת המהפכה בוטל התואר, אך משכונן נפוליאון את האימפריה הצרפתית הראשונה (1804–1814) הוחזר ונקרא בשם "מרשל של האימפריה". בתקופה זו, המרובה במלחמות, הוכתרו 27 מרשלים בתוך עשור. לאחר נפילת נפוליאון שונה שוב השם למרשל של צרפת, ושם זה נשמר גם בתקופת הקיסרות השנייה של נפוליאון השלישי שבה היו המרשלים חברים בסנאט.
היסטוריה > בתקופה המודרנית

עם נפילת הקיסרות השנייה וכינונה של הרפובליקה הצרפתית השלישית סר חנו של תואר המרשל של צרפת, שנתפס ככרוך בתקופת הקיסרות. התואר לא הוענק שוב עד למלחמת העולם הראשונה, שבמהלכה הוענק לשלושה מצביאים. במאה ה-20 זכו בו רק גנרלים ספורים, שהצטיינו בצורה יוצאת-דופן בשדה הקרב. כמחציתם זכו בתואר לאחר מותם. בתקופה המודרנית, תואר מרשל של צרפת מוענק לאחר שנחקק חוק מיוחד בפרלמנט, מקרה נדיר של חוק פרסונלי. כתוצאה ממצב זה, הוסיף אנרי פיליפ פטן, שזכה בתואר מרשל של צרפת על הצטיינותו במלחמת העולם הראשונה ולאחר מכן עמד בראש ממשלת וישי, להחזיק בתואר גם לאחר שנאסר בעוון בגידה וכל תאריו וכיבודיו האחרים נשללו ממנו.
האדם החי האחרון שנשא בתואר מרשל של צרפת היה אלפונס ז'ואן, שהוכתר בתואר ב-1952 כהוקרה על שירותו בצבא צרפת החופשית, והחזיק בו עד מותו ב-1967. האחרון שקיבל את התואר לאחר מותו היה הגנרל מארי-פייר קניג שהוכתר בו ב-1984.
329 אנשים נשאו בתואר עד כה, לאורך ההיסטוריה.
המקביל הימי לתואר היה אדמירל של צרפת, תואר שאינו מוענק מאז המאה ה-19.
שרביט של 'מרשל של צרפת'
מרשל פולק

| --- | --- |

מרשל פולק משחק Madden NFL 2007
 לידה:  26 בפברואר 1973 (בן 51) ניו אורלינס, ארצות הברית 
 עמדה:  רץ אחורי 
 גובה:  1.78 מטרים
 משקל:  96 קילוגרם
 
מרשל ויליאם פולק (באנגלית: Marshall William Faulk; נולד ב-26 בפברואר 1973) הוא שחקן פוטבול לשעבר בליגת ה-NFL ואחד מגדולי הרצים האחוריים בכל הזמנים. פולק שיחק בקבוצות אינדיאנפוליס קולטס וסנט לואיס ראמס עימה זכה בסופרבול בעונת 1999.
קריירה

פולק נולד בניו אורלינס שבלואיזיאנה. שיחק פוטבול באוניברסיטת המדינה של סן דייגו ונבחר שני בסיבוב הראשון של הדראפט של 1994 על ידי אינדיאנפוליס קולטס עימה שיחק חמש עונות. לאחר עונת 1998 הועבר פולק לסנט לואיס רמס, בה שיחק 7 עונות. בחלק מתקופה זו היה פולק שותף בכיר בקבוצת ההתקפה של הרמס, שנודעה בכינוי "ההצגה הטובה ביותר על משטח הדשא" (The greatest show on turf), יחד עם מרכז ההתקפה קורט וורנר והתופסים אייזק ברוס וטורי הולט.
פולק הוא אחד השחקנים הבודדים בהיסטוריה להם 10,000 יארדים בריצה ו-5,000 יארדים במסירה במהלך הקריירה. יש לו מעל ל-100 טצ'דאונים בריצה ומעל 30 טצ'דאונים במסירה. שבע תפיסות של שתי נקודות לאחר טצ'דאון הן שיא NFL.
בשל פציעות בברכיים פולק לא שיחק בעונת 2006 ובמקום זאת היה פרשן ברשת השידור של ה-NFL. ב-26 במרץ 2007 הודיע על פרישתו מפוטבול. ב-20 בדצמבר 2007 כיבדה קבוצת סנט לואיס רמס את תרומתו לקבוצה והוציאה לגמלאות את חולצתו מספר 28, התלויה עתה באצטדיון הקבוצה.
ב-2011 נבחר להיכל התהילה של הפוטבול המקצועני, בשנה הראשונה לזכאותו להיבחר. ב-2017 נבחר להיכל התהילה של פוטבול המכללות.
סטטיסטיקות נבחרות

מספר יארדים ריצה בקריירה: 12,279 (תשיעי בכל הזמנים)
ממוצע יארדים לריצה: 4.3
טצ'דאונים: 136 (שביעי בכל הזמנים)
מספר יארדים כולל בקריירה: 19,190 (שישי בכל הזמנים)
שחקן בקבוצת העונה: 7
MVP של ה-NFL: שנת 2000
שחקן ההתקפה של העונה בליגה: 1999, 2000, 2001
|  שנה |  קבוצה |  משחקים |  מש' פתח |  ניסיונות |  יארדים |  ממוצע |  ארוכה |  טצ'דאונים |  20+ |  דאון ראשון |
| --- | --- | --- | --- | --- | --- | --- | --- | --- | --- | --- |

| 1994 | אינדיאנפוליס קולטס | 16 | 16 | 314 | 1282 | 4.1 | 52 | 11 | 12 | 58 |
| 1995 | אינדיאנפוליס קולטס | 16 | 16 | 289 | 1078 | 3.7 | 40 | 11 | 6 | 68 |
| 1996 | אינדיאנפוליס קולטס | 13 | 13 | 198 | 587 | 3.0 | 43 | 7 | 1 | 41 |
| 1997 | אינדיאנפוליס קולטס | 16 | 16 | 264 | 1054 | 4.0 | 45 | 7 | 7 | 65 |
| 1998 | אינדיאנפוליס קולטס | 16 | 15 | 324 | 1319 | 4.1 | 68 | 6 | 5 | 62 |
| 1999 | סנט לואיס רמס | 16 | 16 | 253 | 1381 | 5.5 | 58 | 7 | 9 | 65 |
| 2000 | סנט לואיס רמס | 14 | 14 | 253 | 1359 | 5.4 | 36 | 18 | 6 | 78 |
| 2001 | סנט לואיס רמס | 14 | 14 | 260 | 1382 | 5.3 | 71 | 12 | 8 | 70 |
| 2002 | סנט לואיס רמס | 14 | 10 | 212 | 953 | 4.5 | 44 | 8 | 5 | 51 |
| 2003 | סנט לואיס רמס | 11 | 11 | 209 | 818 | 3.9 | 52 | 10 | 5 | 49 |
| 2004 | סנט לואיס רמס | 14 | 14 | 195 | 774 | 4.0 | 40 | 3 | 2 | 45 |
| 2005 | סנט לואיס רמס | 16 | 1 | 65 | 292 | 4.5 | 20 | 0 | 1 | 15 |
| סה"כ |  | 176 | 156 | 2836 | 12279 | 4.3 | 71 | 100 | 67 | 667 |
|  שנה |  קבוצה |  משחקים |  מש' פתח |  תפיסות |  יארדים |  ממוצע |  ארוכה |  טצ'דאונים |  20+ |  40+ |  דאון ראשון |
| --- | --- | --- | --- | --- | --- | --- | --- | --- | --- | --- | --- |

| 1994 | אינדיאנפוליס קולטס | 16 | 16 | 52 | 522 | 10.0 | 85 | 1 | 3 | 2 | 22 |
| 1995 | אינדיאנפוליס קולטס | 16 | 16 | 56 | 475 | 8.5 | 34 | 3 | 4 | 0 | 18 |
| 1996 | אינדיאנפוליס קולטס | 13 | 13 | 56 | 428 | 7.6 | 30 | 0 | 3 | 0 | 18 |
| 1997 | אינדיאנפוליס קולטס | 16 | 16 | 47 | 471 | 10.0 | 58 | 1 | 3 | 2 | 15 |
| 1998 | אינדיאנפוליס קולטס | 16 | 15 | 86 | 908 | 10.6 | 78 | 4 | 12 | 1 | 44 |
| 1999 | סנט לואיס רמס | 16 | 16 | 87 | 1048 | 12.0 | 57 | 5 | 14 | 4 | 40 |
| 2000 | סנט לואיס רמס | 14 | 14 | 81 | 830 | 10.2 | 72 | 8 | 6 | 2 | 42 |
| 2001 | סנט לואיס רמס | 14 | 14 | 83 | 765 | 9.2 | 65 | 9 | 5 | 1 | 40 |
| 2002 | סנט לואיס רמס | 14 | 10 | 80 | 537 | 6.7 | 40 | 2 | 3 | 1 | 23 |
| 2003 | סנט לואיס רמס | 11 | 11 | 45 | 290 | 6.4 | 30 | 1 | 3 | 0 | 11 |
| 2004 | סנט לואיס רמס | 14 | 14 | 50 | 310 | 6.2 | 25 | 1 | 2 | 0 | 12 |
| 2005 | סנט לואיס רמס | 16 | 1 | 44 | 291 | 6.6 | 18 | 1 | 0 | 0 | 18 |
| סה"כ |  | 176 | 156 | 767 | 6875 | 9.0 | 85 | 36 | 58 | 13 | 303 |
מרשל קלקסטון

| --- | --- |

 לידה:  12 במאי 1813 בולטון, הממלכה המאוחדת 
 פטירה:  28 ביולי 1881 (בגיל 68) לונדון, הממלכה המאוחדת של בריטניה הגדולה ואירלנד 
 יצירות ידועות:  Lady Godiva 
 צאצאים:  פלורנס קלקסטון, Adelaide Claxton 
 
מרשל קלקסטון (באנגלית: Marshall Claxton;‏ 12 במאי 1811 – 28 ביולי 1881) היה צייר אנגלי שצייר ז'אנר, ציורי נוף ודיוקן.
ביוגרפיה

קלקסטון נולד בבולטון, לנקשייר, בנו של כומר מתודיסטי (אנ') מרשל קלקסטון ואשתו דיאנה. מרשל למד אצל ג'ון ג'קסון באקדמיה המלכותית לאמנויות (RA), שם נרשם ב־26 באפריל 1831.
התמונה הראשונה שלו באקדמיה המלכותית הוצגה בשנת 1832, דיוקן של אביו. בשנים שלאחר מכן הוצגו כ-30 מתמונותיו בתערוכות האקדמיה. בשנת 1834 הוענקה לו המדליה הראשונה בבית הספר לציור, וקיבל את מדליית הזהב של החברה המלכותית לאמנויות (אנ') (RSA) בשנת 1835 על דיוקנו של סר אסטלי קופר. משנת 1837 עד 1842 עבד באיטליה וחזר ללונדון, וזכה בפרס של 100 ליש"ט עבור "אלפרד הגדול במחנה הדנים".
בשנת 1850 נסע קלקסטון לסידני, אוסטרליה, עם אוסף גדול של תמונות, אך לא הצליח במכירתן. בעודו בסידני הוא צייר תמונה גדולה, הזמנה מהברונית בורדט-קוטס. התמונה תוארה כ"תמונה החשובה הראשונה " שצוירה באוסטרליה.
בספטמבר 1854 עזב קלקסטון את סידני לכלכותה, שם מכר כמה מתמונותיו. הוא חזר לאנגליה בשנת 1858 דרך מצרים, ונפטר בלונדון לאחר מחלה ממושכת ב־28 ביולי 1881.
הוא התחתן ונולדו לו שתי בנות, אדלייד ופלורנס קלקסטון, שתיהן היו אמנים ומיוצגות בתערוכות האקדמיה המלכותית בין 1859 ל־1867.
"הנוף הכללי של הנמל ועיר סידני" נמצא באוסף המלכותי (אנ') באנגליה, ויש שתי תמונות באוסף דיקינסון בגלריית האמנות של ניו סאות' ויילס (אנ') (AGNSW), סידני. דיוקנאותיו של הבישוף ויליאם ברוטון (אנ') והדקאן דין קאופר (אנ') נמצאים בסנט פול קולג' (אנ'), אוניברסיטת סידני, ושל הכומר רוברט פורסט מוצג בבית הספר של המלך (אנ'), פאראמאטה (אנ'). ציור גודייבה שלו נמצא בגלריית הרברט לאמנות (אנ') ויש לו גם יצירות המוצגות בגלריה לאמנות של דרבי ובמוזיאון ויקטוריה ואלברט. הוא היה ידוע גם בזכות התיאורים שלו בנושאים דתיים מתודיסטים, שהפכו לפופולריים כהדפסים.
הערות שוליים

↑  Marshall Claxton, BBC, accessed August 2011
↑  Serle, Percival (1949). "Claxton, Marshall". Dictionary of Australian Biography. Sydney: Angus & Robertson.
↑  Macmillan, David S., 'Claxton, Marshall (1813–1881)', Australian Dictionary of Biography, National Centre of Biography, Australian National University,
↑  Macmillan, David S.: Claxton, Marshall (1813 - 1881), Australian Dictionary of Biography, Volume 3, MUP, 1969, pp 424–425.
| --- | --- |
בקרת זהויות :  ADB: claxton-marshall-3230  DAAO: marshall-claxton  ISNI: 0000 0001 1600 1014  LCCN: no2007087193  NGV: 1490  PIC: 294217  RKD: 17135  SNAC: w6vm5fp1  Trove: 523063  ULAN: 500004697  VIAF: 17007758   WorldCat (עם VIAF): 17007758 
ליידי גודייבה, 1850
מסמכי פרדייז

מסמכי פרדייז הוא אוסף בן 13.4 מיליון מסמכים המתעדים הימנעות מתשלום מס, שהודלף לציבור ב-5 בנובמבר 2017. מקורם של המסמכים במשרד עורכי הדין "אפלבי", ומוזכרים בהם כ-120,000 שמות של אנשים וחברות, בהם אליזבת השנייה, מלכת הממלכה המאוחדת, נשיא קולומביה חואן מנואל סנטוס, ומזכיר המסחר של ארצות הברית, וילבור רוס. על פי ניתוח המידע שנעשה בידי בוסטון קונסלטינג גרופ, שיעור המס שלא שולם מגיע לסכום של 10 טריליון דולר.
ברוב המקרים מדובר בתכנון מס, שהוא שימוש בכלים חוקיים או בלקונות משפטיות על-מנת להפחית את חבות המס של יחיד או חברה. במקרים אחרים מדובר בהשתמטות מתשלום מס.
הדלפת המסמכים

בסוף אוקטובר 2017 נפרצו מחשבי חברת עורכי הדין "אפלבי" ואוסף המסמכים שאוחסן בהם הודלף ליומון הגרמני Süddeutsche Zeitung, שפרסם את מסמכי פנמה בשנת 2016. האוסף כולל 13.4 מיליון מסמכים, בנפח של כ-1.4 טרה-בייט.
המסמכים מתעדים את הפעילות הפיננסית של לקוחות החברה ברחבי העולם, הכוללת בין היתר שימוש ב-19 מקלטי מס הנמצאים ברשות החברה ומשמשים את לקוחותיה. בניגוד למסמכי פנמה, המסמכים כוללים מידע על מקרי הימנעות מתשלומי מס במדינות רבות. השם "מסמכי פרדייז" נבחר כשם המתאר את מקלטי המס כ"גן עדן" למעלימים.
לבקשת העיתון, ארגון העיתונאים החוקרים "International Consortium of Investigative Journalists" (אנ') בדק את המסמכים ואת מהימנותם, ופרסם את הממצאים ב-5 בנובמבר 2017.
אנשים וחברות המוזכרים במסמכים

אנשים ידועים רבים מוזכרים במסמכי פרדייז לצד פירוט השירותים ומקלטי המס שקיבלו מחברת "אפלבי".
בין האישים המוזכרים במסמכים נמנים ראשי מדינות, שרים, ואנשים ידועים אחרים. בהם:
אנשים וחברות המוזכרים במסמכים > ראשי מדינה

אליזבת השנייה, מלכת הממלכה המאוחדת
חואן מנואל סנטוס, נשיא קולומביה
אלן ג'ונסון-סירליף, נשיאת ליבריה
חוסה מריה פיגרס, נשיא קוסטה ריקה לשעבר
שאוכת עזיז, ראש ממשלת פקיסטן לשעבר
ז'אן קרטיין, ראש ממשלת קנדה לשעבר
אלפרד גוזנבאואר, לשעבר קנצלר אוסטריה
יוקיו הטויאמה, ראש ממשלת יפן לשעבר
פול מרטין, ראש ממשלת קנדה לשעבר
בריאן מלרוני, ראש ממשלת קנדה לשעבר
גרהרד שרדר, לשעבר קנצלר גרמניה
אנשים וחברות המוזכרים במסמכים > שרי ממשלה

שרים רבים מוזכרים במסמכים, בהם שרים מהודו, אינדונזיה, ערב הסעודית, ספרד, אוקראינה וארצות הברית. כמו כן מוזכרים קרובי משפחה ומקורבים רבים של שרים ופקידי ממשל ממדינות שונות.
על פי המסמכים, מזכיר המסחר של ארצות הברית וילבור רוס קשור עסקית וכלכלית לאוליגרכים הרוסים לאוניד מיכלסון וגנאדי טימצ'נקו, עליהם מוטלות סנקציות מטעם ארצות הברית, וכן לקיריל שמלוב, חתנו של נשיא רוסיה, ולדימיר פוטין. כמו כן מוזכרים במסמכים שרים נוספים בממשל טראמפ, בהם מזכיר המדינה של ארצות הברית, רקס טילרסון, וגרי ד. כהן, היועץ הכלכלי הבכיר לנשיא דונלד טראמפ ועומד בראש המועצה הכלכלית הלאומית. בסך הכל מוזכרים במסמכים יותר מתריסר אנשים מממשל טראמפ. כמו כן מוזכרים במסמכים תורמים ויועצים של טראמפ, בהם רוברט מרסר ושלדון אדלסון. כמו כן מוזכרת במסמכים גם שרת החקלאות של קניה, סאלי קוסגיי.
אנשים וחברות המוזכרים במסמכים > חברי פרלמנט

חברי פרלמנט רבים מוזכרים במסמכים, בהם אישים מקנדה, האיחוד האירופי, הודו, עיראק, יפן, ניגריה, קניה, אוקראינה והממלכה המאוחדת.
אנשים וחברות המוזכרים במסמכים > אנשי עסקים

אנשי עסקים רבים מוזכרים במסמכים, מגרמניה, הודו, מקסיקו, פקיסטן, רוסיה, ספרד, שוודיה, סוריה, ארצות הברית וזמביה.
על פי דיווח ב-BBC, אנשי העסקים ניצלו רשתות אמון, קרנות וחברות קש כדי להסתיר את נכסיהם מרשויות המס, או כדי לשמור את העסקאות שלהם סודיות. ברוב המעשים שנחשפו אין היבט פלילי.
בין השאר מוזכר במסמכים איש העסקים הישראלי דן גרטלר, שקיבל הלוואת ענק מחברת "גלנקור" בתמורה לתיווך עסקאות עם ממשלת הרפובליקה הדמוקרטית של קונגו. גרטלר נודע כחבר של הנשיא השנוי במחלוקת ז'וזף קבילה. אליזבת קייסנס, מומחית בתחום עסקי הכרייה בקונגו שעיינה במסמכים, אמרה לאתר החדשות "בלומברג" כי במתן ההלוואה לגרטלר, בחרה חברת "גלנקור" להתעלם מקשריו במדינה, והעמידה את עצמה בסכנה של עבירה על חוקים נגד שחיתות. עורכי דינו של גרטלר הכחישו את הטענות.
אנשים וחברות המוזכרים במסמכים > מוזיקאים ואמנים

בין האישים המוזכרים במסמכים נמנים מספר מוזיקאים ואמנים, בהם מדונה, שאקירה, ניקול קידמן ובונו.
אנשים וחברות המוזכרים במסמכים > חברות המוזכרות במסמכים

בין החברות המוזכרות במסמכי פרדייז נמנות פייסבוק, אפל, מיקרוסופט, eBay, אובר, נייקי, וולמארט, אליאנץ, סימנס, מקדונלד'ס וYahoo!.
העיתון "אקספרס טריביון" הרואה אור בפקיסטן פרסם פרטים מתוך המסמכים אודות השתמטות נרחבת ממסים באמצעות מקלטי מס שנעשתה בידי החברות אפל, נייקי ופייסבוק.
השפעת פרסום המסמכים

רוב המפורסמים המוזכרים במסמכים הגיבו שמדובר בפעילות חוקית. לדוגמה, דובר בית המלוכה הבריטי ציין כי כל ההשקעות של בית המלוכה נעשו בגלוי ובאופן חוקי: "אנחנו מפעילים מספר אפיקי השקעות, חלקם עם קרנות בארצות אחרות. כל ההשקעות שלנו מבוקרות וחוקיות."
פוליטיקאים רבים קראו להילחם בתופעה. למשל, הסנאטור האמריקאי שלדון וייטהאוס הציע הצעת חוק שתגביר את שקיפות ההשקעות של יחידים וחברות, ותקשה על שימוש במקלטי מס. על פי הצעת החוק, חברות קש יחויבו לחשוף את בעליהן האמיתיים בפני רשויות החוק.
ראו גם

מסמכי פנמה
מסמכי פנדורה
הערות שוליים

↑  שירות כלכליסט, מסמכי פרדייז: שאלות ותשובות על ההדלפה השנייה בגודלה בהיסטוריה, באתר כלכליסט, 6 בנובמבר 2017
↑  מסמכים חושפים: חבר בממשל טראמפ קשור עסקית לחתנו של פוטין, באתר וואלה, 5 בנובמבר 2017.
↑  Explore The Politicians in the Paradise Papers, ICIJ (באנגלית)
↑  ynet, מסמכי פרדייז: "ישראלי קיבל 45 מיליון דולר כהלוואה בתמורה לתיווך עסקאות עם ממשלת קונגו", באתר ynet, 6 בנובמבר 2017.
↑  חיים איסרוביץ, ‏מהמלכה אליזבת ועד "אפל" ו"נייקי" - כולם מפחדים מ"מסמכי פרדייז", באתר מעריב אונליין, 11 בנובמבר 2017
↑  The Paradise Papers are a wake-up call: now Congress must act on tax havens, באתר הגרדיאן, ‏10 בנובמבר 2017 (באנגלית).
נבחרת סמואה האמריקנית בכדורגל

נבחרת סמואה האמריקנית בכדורגל לגברים (באנגלית: American Samoa national football team) היא הנבחרת הלאומית של סמואה האמריקאית, והיא אחת מנבחרות הכדורגל החלשות בעולם. הדירוג הנוכחי של נבחרת סמואה האמריקנית ברשימת הדירוג של פיפ"א, הוא המקום ה-189 בעולם, נכון ל-19 בספטמבר 2024; הניקוד הוא 883.17 – ירידה של 2 נקודות לעומת ניקוד קודם. דירוג השיא 164 נמדד לראשונה באוקטובר 2015, והדירוג הנמוך ביותר 205 נמדד לראשונה במרץ 2005. הנבחרת כלל לא נרשמה למשחקי מוקדמות המונדיאל עד מוקדמות מונדיאל 1998, ומאז שהחלה להשתתף כשלה בכל ניסיונותיה להעפיל למונדיאל. הנבחרת לא נרשמה גם לשני הטורנירים הראשונים של גביע אוקיאניה לאומות, ומאז שחודש הטורניר ב-1996 כשלה בכל ניסיונותיה להעפיל לשלב הגמר שלו.
את ניצחונה הראשון השיגה הנבחרת ב-22 באפריל 1983, כאשר ניצחה 3 - 0 את ואליס ופוטונה. מאחר ששתי הנבחרות לא היו אז חברות בפיפ"א באותה עת משחק זה איננו נחשב למשחק רשמי.
ב-11 באפריל 2001 שיחקה נבחרת סמואה האמריקנית מול נבחרת אוסטרליה במסגרת מוקדמות מונדיאל 2002, והפסידה בתוצאה מביכה, 0 - 31, שרשומה בספר השיאים של גינס כתוצאה הגבוהה ביותר במשחק בינלאומי.
ב-22 בנובמבר 2011 השיגה הנבחרת את ניצחונה הראשון בהיסטוריה במשחק רשמי, כאשר גברה 2 - 1 על טונגה במסגרת השלבים המוקדמים של אזור אוקיאניה במוקדמות מונדיאל 2014, משערים של ראמין אוט ושלום לואני.
כל גביעי העולם בכדורגל

2002 עד 2018 - לא העפילה
2022 - פרשה
2026 - לא העפילה
כל גביעי אוקיאניה לאומות

1996 עד 2016 - לא העפילה
2024 - לא השתתפה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוקטובר 1998 – אז החל דירוג פיפ"א לנבחרת זו
↑  כתבה על המשחק באתר הרשמי של פיפ"א
נובי טארג

| --- | --- |
סמל נובי טארגסמל נובי טארג

 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  נובי טארג
 תאריך ייסוד:  המאה ה־13 
 שטח:  51.07 קמ"ר
 גובה:  585 מטרים
 אוכלוסייה:  ‏
  ‑ בעיר:  33,273 (31 במרץ 2021)
 קואורדינטות:  49°28′N 20°1′E﻿ / ﻿49.467°N 20.017°E﻿ / 49.467; 20.017
 אזור זמן:  UTC+1
 http://www.nowytarg.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטינובי טארג(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטינובי טארג(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהנובי טארג(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהנובי טארג  he tabBackground:;tabBorder:#aaa;defaultTab:0;
 
נובי טארג (בפולנית: Nowy Targ, ביידיש: ניימארקט) היא עיר קטנה בפרובינציית פולין קטן שבפולין, בה התקיימה עד השואה קהילה יהודית.
תולדות היישוב

נובי טארג נוסדה כעיר בידי קז'ימייז' השלישי, מלך פולין, בשנת 1346, אשר העניק לה זכויות מגדבורג. באמצע המאה ה-17 נפגעה העיר כתוצאה מפלישת האימפריה השוודית.
בחלוקת פולין בסוף המאה ה-18 נכללה העיר בשטחי אוסטריה, ובשנת 1918 נכללה בתחום הרפובליקה הפולנית השנייה. בין מלחמות העולם שימשה העיר כמרכז נופש מרכזי, בשל מיקומה למרגלות הרי הטטרה.
יהודי נובי טארג

בשל איסור על מגורי יהודים באזור הרי הטטרה, לא התקיימה בעיר קהילה יהודית עד תחילת המאה ה-19. במחצית השנייה של המאה ה-19 גדל היישוב היהודי בעיר.
בין מלחמות העולם נמנו בעיר כ-1,300 יהודים, כ-20% מתושביה, ופעלו בה בתי ספר עבריים, תנועות נוער ציוניות וקיבוץ הכשרה, לצד פעילות של אגודת ישראל. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים.
יהודי נובי טארג > בשואה

בתחילת ספטמבר 1939 נכבשה העיר בידי הגרמנים, ואלו החרימו בה רכוש יהודי, חטפו יהודים לעבודות כפייה, והעלימו כמה עשרות מהם. יודנרט שהוקם בעיר תוך מספר חודשים נצטווה להעביר לשלטונות תשלומי כופר, ולספק עובדי כפייה יהודים באופן שוטף.
ממאי 1941 ועד יולי 1942 רוכזו כ-3,000 עד 4,000 יהודי העיר וסביבתה בגטו שהוקם בה. ב-30 באוגוסט 1942 נערכה בגטו שבעיר אקציה, בה נרצחו כ-80 חולים וקשישים בשטח בית העלמין היהודי המקומי וכ-150 יהודים מסתתרים. לאחר סלקציה שנערכה, גורשו רוב יהודי הגטו למחנה ההשמדה בלז'ץ, וכ-100 איש שנמצאו כשירים לעבודה הועברו למחנה עבודה שהוקם בעיר, אשר חוסל במאי 1944.
היהודים הבודדים מהעיר ששרדו את השואה ושבו אליה לאחריה, עזבו אותה במהרה, לאחר שארבעה מהם נרצחו עם שובם בידי פולנים מקומיים.
עם זאת, לפי אנדרטה בבית הקברות היהודי בקרקוב בתאריך ה-3 במאי 1946 נערך פוגרום בעיר במהלכו נהרגו 13 יהודים, זאת לאחר שב-20 באפריל באותה שנה נהרגו חמישה יהודים נוספים.
אנדרטה לזכר יהודי נובי טארג שנספו בשואה, בבית העלמין בחולון
אנדרטה בבית הקברות היהודי בקרקוב לזכר הפוגרומים שבוצעו לאחר השואה בנובי טארג
נבחרת בריטניה בבייסבול

| --- | --- |

 מידע כללי
 התאחדות:  British Baseball Federation 
 דירוג WBSC (18 בספטמבר 2024):  18      
  - ניקוד:  1,326
 
נבחרת בריטניה בבייסבול (באנגלית: Great Britain national baseball team) היא נבחרת הבייסבול לגברים המייצגת את הממלכה המאוחדת בתחרויות בין־לאומיות.
הדירוג הנוכחי של נבחרת בריטניה ברשימת הדירוג של WBSC לנבחרות בייסבול של גברים, הוא המקום ה-18 בעולם, נכון ל-18 בספטמבר 2024, ללא שינוי לעומת דירוג קודם.
הערות שוליים

↑  דירוג לנבחרות בייסבול של גברים באתר WBSC
ערך זה הוא קצרמרבנושא בייסבול ובנושא הממלכה המאוחדת. אתם מוזמנים לתרום לוויקיפדיה ו.
נדב סופרמן

| --- | --- |
אין תמונה חופשית
 לידה:  25 באוקטובר 1911 גליציה, האימפריה האוסטרו-הונגרית האימפריה האוסטרו-הונגרית
 פטירה:  8 בדצמבר 1972 (בגיל 61) חיפה, ישראל ישראל
 לאום:  ישראלי
 תאריך עלייה:  1912
 מקום קבורה:  בית העלמין קריית שאול
 לימודי רפואה:  סורבון
 התמחות:  גינקולוגיה
 תואר:  פרופסור
 תפקידים:  מנהל בית חולים הקריה מנהל מחלקה בבית חולים הקריה
 מחלקות ובתי חולים:  מחלקת יולדות בבית חולים הקריה
 
נדב סופרמן (25 באוקטובר 1911 – 8 בדצמבר 1972) היה רופא נשים, מנהל מחלקה בבית החולים לנשים וליולדות הקריה בתל אביב ומנהל בית החולים.
ביוגרפיה

סופרמן נולד בגליציה. עלה ארצה בגיל שנה עם הוריו, המחנך רפאל סופרמן ואשתו מטילדה. למד בגימנסיה הרצליה בתל אביב.
נסע ללמוד רפואה בצרפת (מונפלייה והסורבון בפריז). התמחה במיילדות וגינקולוגיה בפריז.
בשובו ארצה עבד במחיצתו של פרופ' יוסף (גוסטב) אשרמן, אותו ירש כמנהל בית החולים הקריה במקביל להיותו מנהל מחלקת נשים ויולדות ב' (בשנת 1958).
סופרמן נפטר מהתקף לב בעת אחד הכינוסים למיילדות וגינקולוגיה שנהג לארגן.
הערות שוליים

↑  דוד תדהר (עורך), "רפאל סופרמן", באנציקלופדיה לחלוצי הישוב ובוניו, כרך ב (1947), עמ' 1043
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
נובי פאזאר (בולגריה)

| --- | --- |
מראה העיירה נובי פאזאר
מראה העיירה נובי פאזאר
 מדינה:  בולגריה בולגריה
 מחוז:  שומן
 ראש העיר:  ואסיל אלנקוב טונב
 תאריך ייסוד:  המאה ה-15
 גובה:  156 מטרים
 אוכלוסייה:  ‏
  ‑ בעיר:  14,463 (15 במרץ 2024)
 קואורדינטות:  43°21′N 27°12′E﻿ / ﻿43.350°N 27.200°E﻿ / 43.350; 27.200
 אזור זמן:  UTC +2
 http://www.novipazar.acstre.com/BG.php
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור נובי פאזאר(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור נובי פאזאר(למפת מחוז שומן רגילה) שומן פרסלב סמאידובו ורביצה קאולינובו סיליסטרה דובריץ' וארנה בורגס סליבן טרגובישטה ראזגרדנובי פאזאר(למפת מחוז שומן מוגדלת) שומן פרסלב סמאידובו ורביצה קאולינובו סיליסטרה דובריץ' וארנה בורגס סליבן טרגובישטה ראזגרדנובי פאזאר  he tabBackground:;tabBorder:#aaa;defaultTab:0;
נובי פאזאר (בבולגרית: Нови пазар) היא עיר בצפון-מזרחה של בולגריה, בשטח מחוז שומן, הממוקמת על גדות הנהר קריבה, במישור הדנובה. שם העיר מורכב מהמילה הטורקית פאזאר, ("באזאר"), ומהמילה נובי, שמשמעה "חדש", דהיינו הבאזאר החדש. נובי פאזאר היא העיר השנייה בגודלה במחוז לאחר העיר שומן.
היסטוריה

התיישבות ראשונה במקום הייתה בעידן הממלכה התראקית ובהמשך נשלט האזור על ידי האימפריה הרומית. בסמיכות לעיר נמצאו שרידי מבנים וביצורים מתקופת האימפריה הביזנטית, המתוארכים למאה ה-6. בהמשך נשלט האזור על ידי האימפריה הבולגרית הראשונה ואחר כך השנייה. באמצע המאה ה-14, נכבש המקום על ידי צבאות האימפריה העות'מאנית ובסוף המאה ה-15 הוקם כפר, שהתפתח ליישוב המודרני. במהלך המאה ה-18 גדלה אוכלוסיית הכפר לכלל עיירה, והעות'מאנים הקימו במקום מגדל שעון, מסגד וחמאם. העיירה שוחררה במהלך המלחמה העות'מאנית-רוסית (1877–1878) והפכה חלק מנסיכות בולגריה, אשר הפכה בהמשך למדינת הלאום, בולגריה. לאחר המלחמה בוצע בכל בולגריה טיהור אתני והאוכלוסייה המוסלמית אולצה להגר לשטחי האימפריה העות'מאנית.
דמוגרפיה

מרבית האוכלוסייה ממוצא בולגרי, בני הדת הנוצרית אורתודוקסית.
כלכלה

כלכלת העיר נסמכת על מפעל לייצור זכוכית, מפעלי מתכת, מוצרי חשמל ומפעל לעיבוד מזון.
הערות שוליים

↑  McCarthy, J., Death and Exile: The Ethnic Cleansing of Ottoman Muslims, 1821–1922, (Princeton, N.J: Darwin Press, c1995), 64, 85
| --- | --- |
בקרת זהויות :  NLI: 987007559918805171  LCCN: n85091383   WorldCat (עם LCCN): n85-091383
נבחרת ברזיל בכדורסל נשים

| --- | --- |
ברזיל
 מידע כללי
 התאחדות:  התאחדות הכדורסל הברזילאית
 השתייכות:  פיב"א אמריקה
 דירוג פיב"א (26 באוגוסט 2024):  11       ‎-3‏
  - ניקוד פיב"א:  565.9
 מאמן:  פאולו באסול
 אתר הנבחרת (פורטוגזית)
 
 אליפות העולם בכדורסל
 הופעות:  16
 ההישג הטוב:  זהב: 1994 ארד: 1971
 המשחקים האולימפיים
 הופעות:  6
 ההישג הטוב:  כסף: 1996 ארד: 2000
 אליפות אמריקה בכדורסל נשים
 הופעות:  8
 ההישג הטוב:  זהב: 1997, 2001, 2003, 2009, 2011 כסף: 1989, 1993, 1995, 1999, 2005 ארד: 2007, 2013
 
נבחרת ברזיל בכדורסל נשים היא קבוצת כדורסל הנשים הלאומית של ברזיל. הנבחרת השתתפה ב-16 אליפויות עולם בהן זכתה פעם אחת במדליית הארד (1971) ופעם אחת במדליית הזהב (1994) לאחר ניצחון בגמר הטורניר על סין 96-87.
הדירוג הנוכחי של נבחרת ברזיל ברשימת הדירוג של פיב"א לנבחרות נשים, הוא המקום ה-11 בעולם, נכון ל-26 באוגוסט 2024, ירידה של 3 מקומות לעומת דירוג קודם.